burgasdotpro/wikipedia huggingface dataset:
Budova Matice slovenskej (Martin)

Budova Matice slovenskej v Martine je 1. budova Matice slovenskej postavená podľa projektu Jána Nepomuka Bobulu. Nachádza sa Štefánikovej ulici č. 11. Za národnú kultúrnu pamiarku bola vyhlásená roku 1961. V Ústrednom registri pamiatkového fondu sa nachádza pod číslom 573, spolu s pamätnou tabuľou, pomníkom so sochou S. H. Vajanského a matičnou záhradou.
Budova Matice Slovenskej.
Výstavba začala roku 1865 podľa projektu Jána Nepomuka Bobulu za vedenia architekta Milana Urbána zo Vsetína. Slávnostne ju otvorili 8. augusta 1865 na III. valnom zhromaždení. Pôvodne vystavaná v neskoro klasicistickom slohu. Budova je vystavaná do tvaru U s nádvorím uprostred.
Pamätná tabuľa.
Pamätná tabuľa je na nej umiestnená od roku 1919.
Pamätník so sochou S. H. Vajanského.
Socha bola premiestnená roku 1965 do záhrady spred druhej budovy Matice slovenskej. Autorom je František Úprk. Nachádza sa na nádvorí budovy.
Matičná záhrada.
Záhrada sa nachádza za budovou. Založená bola v druhej polovici 16. storočia.
Gerhard Mercator

Gerhard Mercator (latinsky "Gerardus") (* 5. marec 1512, Rupelmonde, Belgicko - † 2. december 1594, Duisburg, Nemecko) bol flámsky kartograf a matematik nemeckého pôvodu. Je po ňom pomenované Mercatorovo zobrazenie.
Životopis.
Narodil sa ako Gerard de Cremer (Gerhard De Kremer) vo flámskom Rupelmonde. "Mercator" je latinská podoba jeho mena - znamená "kupec" či "obchodník". Vzdelanie získal v meste ’s-Hertogenbosch a na univerzite v Leuvene. Hoci nikdy príliš necestoval, začal sa zaujímať o geografiu ako o spôsob obživy.
V Leuvene v rokoch 1535-1536 v spolupráci s Gemmom Frisiusom a Gasparom Myricom vytvoril zemský glóbus. V roku 1537 vytvoril mapu Palestíny, v roku 1538 mapu sveta a v roku 1540 mapu Flámska.
Roku 1544 bol obvinený z kacírstva, pretože bol stúpencom reformácie, a strávil sedem mesiacov vo väzení. Roku 1551 vytvoril nebeský glóbus. V roku 1552 sa odsťahoval do protestantského Duisburgu vo vojvodstva Kleve, kde založil kartografickú dielňu. Okrem toho tu učil matematiku. V roku 1554 vytvoril šesťdielnu mapu Európy ("Europae descriptio"). O desať rokov neskôr sa stal dvorným kozmografom vojvodu Viliama z Kleve. Toho istého roku vytvoril mapu Lotrinska a mapu Britských ostrovov.
Atlas.
V roku 1569 vynašiel nový spôsob zobrazenia, ktoré dnes nesie jeho meno (Mercatorovo zobrazenie). Využil slovo "atlas" ako názov pre kolekciu máp a v roku 1570 presvedčil Abrahama Ortelia k zostaveniu prvého moderného atlasu - "Theatrum Orbis Terrarum". Okrem toho začal po častiach vydávať svoj vlastný atlas. Prvý diel vyšiel roku 1578; bol tvorený opravenými verziami Ptolemaiovych máp. V roku 1585 boli pridané mapy Francúzska ("Galliae tabulae geographicae"), Nemecka ("Germaniae tabulae geographicae") a Holandska ("Belgii Inferioris Geographicae") a v roku 1589 mapa juhovýchodnej Európy ("Italiae, Sclavoniae et Graeciae tabulae geographicae"). Ďalšie mapy vydal v roku 1595 jeho syn Rumold.
Glóbus.
Mercator vymyslel novú metódu výroby glóbusov (krajinských i nebeských), ktorá umožnila ich neskoršiu hromadnú produkciu. Kým dovtedy boli glóbusy vyrábané rytím do drevenej, alebo pozlátenej mosadznej gule, Mercator ich vyrábal nanášaním papieroviny a sadry na drevenú konštrukciu. Na vzniknutú guľu bola nalepená mapa sveta rozdelená na dvanásť podlhovastých zakrivených častí a dve kruhové polárne čiapočky. Potom boli glóbusy kolorované a zasadené do drevených stojanov. Zachovalo sa dvadsaťdva týchto Mercatorovych glóbusov.
Gerhard Mercator zomrel v Duisburgu a je pochovaný v miestnom kostole Najsvätejšieho Salvatora.
Jeho život a dielo približuje "Mercatorovo múzeum" v belgickom Sint-Niklaas a "Kultúrne a historické múzeum" v nemeckom Duisburgu.
Pustá Rudná

Pustá Rudná je malá dedina, časť mesta Andělská Hora v okrese Bruntál. Nachádza sa asi 2 km na sever od Andělskej Hory. Prechádza tadiaľ cesta II/452. 
Pustá Rudná leží vkatastrálnom území Andělská Hora v Sliezsku o výmere 16,07 km2.
Vývoj počtu obyvateľov.
Počet obyvateľov Pustej Rudnej podľa sčítania alebo iných úradných záznamov
V Pusté Rudné je k februáru 2015 evidovaných 20 adries. Pri sčítaní ľudu roku 2001 tu bolo napočítaných 13 domov, z toho 3 trvalo obývané.
311 South Wacker Drive

311 South Wacker Drive je mrakodrap v Chicagu v štáte Illinois (USA). Má 65 poschodí a týči sa do výšky . Je 6. najvyšší mrakodrap v meste a patrí medzi 20 najvyšších budov v Spojených štátoch. Výstavba sa začala v roku 1988 a trvala do roku 1990. Stavbu navrhli architekti zo spoločnosti Kohn Pederson Fox. Nachádza sa na ulici South Wacker Drive, podľa ktorej dostal aj názov.
Růžová (prírodná rezervácia)

Růžová je prírodná rezervácia ev. č. 2245 blízko mesta Rýmařov v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom ochrany sú mokraďové ekosystémy pozdĺž pramenného úseku Růžového potoka, v ktorých sa vyskytujú zvlášť chránené druhy živočíchov a rastlín.
Pedagóg (časopis)

Pedagóg : mesačník školských pracovníkov bol časopis školských a osvetových pracovníkov, ktorý v rokoch 19481950 vydával Slovenský výbor Sväzu zamestnancov školstva v Bratislave, najskôr raz mesačne, neskôr dvakrát mesačne. Redigoval ho Mikuláš Berka, neskôr Dušan Manica, zodpovedným zástupcom bol Karol Stráňai.
Náplň časopisu tvorili informácie a články o aktuálnych otázkach v školstve a pedagogike. Časopis sa podieľal na utváraní monopolnej odborovej organizácie učiteľov na Slovensku.
Key Tower

Key Tower je mrakodrap postavený v centre mesta Cleveland. Navrhol ho architekt César Pelli. Má 57 poschodí a výšku . Je najvyššou budovou v tomto meste, ale aj v štáte Ohio a 18. najvyššou v Spojených štátoch. Vrchol budovy je najvyšším bodom v štáte, pretože prekonáva najvyšší vrchol Campbell Hill o 48 metrov. Budova ponúka necelých kancelárskych priestorov, z toho väčšinu zaberá ústredie firmy Key Bank. Stavba prebiehala v rokoch 1989 – 1991 a otvorenie sa uskutočnilo v januári 1992.
Aon Center

Aon Center môže byť:
Télemachos z Élidy

Télemachos ("Télemachos") bol víťaz v tethrippe na olympijských hrách v roku 292 pred Kr.
Télemachos, syn Télemacha Élidy, zvíťazil v tethrippe (jazdeckých pretekov dvojkolesových vozov so štvorzáprahom) na 122. olympijských hrách v roku 292 pred Kr. Tethrippon zaviedli na 25. olympijských hrách v roku 680 pred Kr. a zvíťazil v ňom Pagóndas z Téb.
Staroveký autor Pausanias, ktorý v druhom storočí navštívil Olympiu, videl v olympijskej "Altide" aj sochu olympionika Télemacha. Podstavec Télemachovej sochy s venovacím nápisom a menom umelca "Filónida" ("IvO 177", IvO = W. Dittenberger a K. Purgold, nápisy Olympia, Berlin 1896.) bol objavený na svojom pôvodnom mieste, t. j. na južnom okraji terasy Diovho chrámu.
Džungle (prírodná rezervácia)

Džungle je prírodná rezervácia ev. č. 2206 približne 1¾ km východo-juhovýchodne od obce Slezské Pavlovice v okrese Bruntál. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je zachovanie zvyškov porastov tvrdého luhu, dubového lužného lesa so starými dubmi, mäkkého vŕbovo-jelšového luhu, rozsiahlych ostricových mokradí ako stáleho biotopu chránených obojživelníkov, druhovo pestrej ornifauny a ďalej bohatej populácie snežienky jarnej.
Télemachos (rozlišovacia stránka)

Télemachos ("Télemachos") môže byť:
Bařiny

Bařiny je prírodná rezervácia ev. č. 2243 severne od obce Bernartice nad Odrou v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany sú sústredené prírodné hodnoty so zastúpením ekosystémov typických a významných pre Oderské bioregióny.
Rezervácia sa v plnom rozsahu prekrýva s EVL "Poodří" a s vtáčím územím s rovnakým názvom.
Slovenský pohár v basketbale mužov

Slovenský pohár v basketbale mužov je basketbalová pohárová súťaž mužov na Slovensku, ktorú organizuje Slovenská basketbalová asociácia (SBA). Vznikla v roku 1995 a zúčastňujú sa jej kluby troch najvyšších slovenských ligových súťaží. Najúspešnejšími klubmi súťaže sú BK Inter Bratislava a BK Iskra Svit, ktoré v nej zvíťazili 5-krát.
Štruktúra súťaže.
Pohár sa hrá turnajovým spôsobom, pred ktorým sa hrá najprv kvalifikácia. Samotný turnaj (final eight) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie. 
V sezóne 2023/24 sa Slovenský pohár nekonal, pohár získalo najvyššie umiestnené slovenské družstvo na Federálnom pohári, získali ho BK Patrioti Levice bez toho, aby na turnaji hrali jediný zápas s iným slovenským tímom.
Daniel Balavoine

Daniel Balavoine (* 5. február 1952, Alençon, Francúzsko† 14. január 1986, Gourma-Rharous, Mali) bol francúzsky spevák a hudobník. 
Jeho popularita vo Francúzsku a frankofónnom svete vysoko prevyšuje známosť v iných kultúrnych okruhoch, čoho dôkazom je 19. miesto, ktoré obsadil v televíznej ankete Najväčší Francúz (v mutácii britských 100 Greatest Britons) v roku 2005. Jeho tvorba býva radená k synthpopu a prirovnávaná napr. k anglofónnym skupinám Eurythmics, alebo Depeche Mode. 
Zahynul pri páde helikoptéry na pretekoch Rallye Dakar.
Severo Ochoa

Severo Ochoa de Albornoz (* 24. september 1905, Luarca, Španielsko – † 1. november 1993, Madrid) bol španielsko-americký lekár a biochemik, ktorý spolu s Arthurom Kornbergom získal v roku 1959 Nobelovu cenu za fyziológiu a medicínu, a to za objav mechanizmu biosyntézy RNA.
Životopis.
Vyštudoval medicínu na univerzite v Madride.
Ešte ako študent, na konci 20. rokov urobil svoj prvý objav, vyvinul metódu na meranie malých množstiev kreatínu v svaloch. To ho tiež nasmerovalo do výskumu miesto k lekárskej praxi. Úspech s kreatínom mu priniesol pozvanie Otta Meyerhofa (nositeľa Nobelovej ceny za rok 1922) do jeho laboratória v Inštitúte pre biológiu cisára Viliama v Berlíne, kde strávil rok. Postgraduálne štúdium potom začal na London National Institute for Medical Research. Tu sa začal zaujímať o enzýmy, čo bol začiatok jeho kľúčového záujmu. Roku 1933 sa vrátil do Madridu, čoskoro však vypukla občianska vojna. Ochoa Španielsko preto opustil a po peripetiách na mnohých výskumných inštitúciách v Európe (Heidelberg, Oxford) nakoniec zamieril do USA, na New York University, kde sa venoval chemickej syntéze RNA, za čo tiež nakoniec získal Nobelovu cenu.
Roku 1956 získal americké občianstvo, v závere života sa však vrátil do Madridu, kde roku 1993 zomrel.
Výskum.
Vedecký prínos Severo Ochoa je uznavaný predovšetkým v týchto oblastiach:
Bažantula

Bažantula je prírodná rezervácia ev. č. 5311 neďaleko obce Studénka v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany je prírode blízky, druhovo bohatý rybničný ekosystém so vzácnymi rastlinnými spoločenstvami a sústredeným výskytom a rozmnožovaním osobitne chránených druhov rastlín a živočíchov.
Rezervácia sa v celom rozsahu prekrýva s EVL "Poodří" a s vtáčím územím s rovnakým názvom.
Huštýn

Huštýn je prírodná rezervácia ev. č. 2059 južne od obce Mořkov v okrese Nový Jičín. Oblasť spravuje AOPK ČR Správa CHKO Beskydy.
Ochrana.
Predmetom ochrany je cenný geomorfologický útvar a naň nadväzujúci prirodzený lesný porast s výskytom vzácnych druhov. Priestor rezervácie zahŕňa vrchol a časť severného svahu rovnomennej hory v Moravsko-slezských Beskydách.
Rezervácia sa v celom rozsahu prekrýva s EVL "Beskydy" a s prevážnou väčšinou plochy vtáčieho územia s rovnakým názvom.
Tonight (EP)

Tonight je štvrté kórejské EP juhokórejskej chlapčenskej skupiny Big Bang. Vydané bolo 24. februára 2011 vydavateľstvom YG Entertainment. V Kórei to bolo prvýkrát po dvoch rokoch, čo skupina niečo vydala. Po vydaní sa album umiestnil na prvých miestach v rôznych kórejských aj medzinárodných hudobných rebríčkoch.
Príprava.
Počas písania piesní vtedy nepomenovaného albumu sa G-Dragon a T.O.P začali zameriavať na svoj spoločný projekt GD &amp; TOP. Podľa G-Dragona skúšala skupina so svojou hudbou „nové kombinácie“, v ktorých mali Tchäjang, Däsong a Sungri vytvoriť trio a on s T.O.P-om duo, nakoľko v Kórei po dobu dvoch rokov nič nevydali. Aj keď toto rozdelenie malo byť len v rámci skupinových materiálov, G-Dragon a T.O.P šli na základe úspechu svojich materiálov medzi fanúšikmi za Jang Hjon-sokom, riaditeľom YG Entertainment, aby im ako duu dovolil vydať album. Po ukončení propagačných akcií kolaboračného albumu GD &amp; TOP sa skupina opäť stretla, aby nahrali "Tonight". Piesne z neho boli nahrávané rôzne počas ich dvojročnej pauzy. G-Dragon opísal hudbu z tohto EP ako „veľmi veselú“ v nádeji, že ňou svojich poslucháčov rozveselia. Aj keď predchádzajúce EP skupiny sa niesli v duchu elektronickej hudby, tentoraz sa rozhodli zamerať na „srdečný rock“.&lt;ref name="GD/TOP"&gt;&lt;/ref&gt;
Vydanie a propagácia.
Po takmer dvojročnej skupinovej pauze sa v roku 2011 Big Bang vrátili do Južnej Kórey s koncertom "Big Show", na ktorom bolo 40 000 divákov. Predviedli aj svoje nové piesne z "Tonight". Koncert vysielali online SBS a Mnet. I Su-jon z "Newsen" opísala vystúpenie ako „zmyselné, elegantné a luxusné“, "Jonhap" zase ako „svieže a odvážne“, a že „skupine Big Bang sa podaril skvelý návrat“. "Star News" pochválili skupinu za použitie mnohých rekvizít, vystúpenie označili za „presvedčivé a výbušne“ a vyhlásili, že „Big Bang sa vrátili silnejší ako kedykoľvek predtým“. Koncert mal sledovanosť 5.7%, čo bolo vyššie ako očakávaných 4.9%. Výnosom z koncertu bolo údajne 43 miliárd ₩ (35,3 miliónov €).
Foto teasery z videoklipu k titulnej piesni „Tonight“, ktorú napísali G-Dragon a T.O.P, boli zverejnené tiež online. Skupina svoj návrat potvrdila aj prostredníctvom statusu na Tchäjangovom Twitteri. "Tonight" sa neskôr umiestnilo na 3. mieste Billboardového rebríčka "Svetové albumy", na 7. mieste rebríčka "Heatseekers Albums" a na 29. mieste rebríčka "Nezávislé albumy". V Kórei bol na čele rebríčkov ako Gaon, Bugs, Soribada, Melon, Cyworld, Dosirak a Mnet.
Album získal prevažne pozitívnu kritiku. "Expo Flat News" ho pochválilo za „pôsobivý a sofistikovaný zvuk“. Titulná pieseň „Tonight“ si tiež vyslúžila pochvalu za svoj „sofistikovaný elektronický zvuk“ spojený s akustickou gitarou. Čchö Čun-jong z Asiae pochválil nové smerovanie skupiny ohľadom hudby a uznal, že počas dvojročnej prestávky „sa štýl a hudobný cit skupiny prehĺbili“. Za necelý týždeň bolo predaných 100 000 kópií.
Margita Kurpelová

RNDr. Margita Kurpelová, DrSc. (* 13. december 1925, Čachtice - † 13. január 1986, Bratislava) bola významná slovenská klimatologička. Od roku 1950 pracovala v Slovenskom hydrometeorologickom ústave v Bratislave.
Zaoberala sa fenológiou, agroklimatológiou a mikroklimatológiou.
Williams Tower

Williams Tower (predtým Transco Tower) je mrakodrap v Houstone. Navrhli ho architekti Philip Johnson a John Burgee. 49 výťahov obsluhuje 64 poschodí a budova je vysoká , je tak 3. najvyššia v meste a 4. najvyššia v štáte Texas. Výstavba prebiehala v rokoch 1982 – 1983 a celkové náklady boli asi 300 miliónov dolárov.
Aura at College Park

Aura at College Park (známy aj ako Aura) je obytný mrakodrap v kanadskom meste Toronto. S výškou je 4. najvyšou budovou mesta a Kanady.
Výstavba sa začala v januári 2010 a ukončená bola v roku 2014. Budova bola navrhnutá architektmi zo spoločnosti Graziani + Corazza. Po dokončení sa stala najvyššou obytnou budovou Kanady a 2. najvyššou obytnou budovou Severnej Ameriky (hneď po One57). V budove je 78 nadzemných a 6 pozdemných poschodí. Celková podlahová plocha budovy je a nachádza sa v nej 934 bytových jednotiek.
Mariner 8

Mariner 8 bola americká kozmická sonda na prieskum Marsu, ktorá sa mal stať pokračovateľkou predošlých úspešných troch Marinerov. Kým predchádzajúce sondy programu Mariner mali okolo Marsu len letieť, Mariner 8 bol prvým americkým pokusom dostať na obežnú dráhu planéty umelú družicu. To sa však nepodarilo. Vinou nosnej rakety, ktorá zlyhala niekoľko minút po štarte, totiž nedosiahla obežnú dráhu Zeme a zanikla pádom do Atlantiku. Stalo sa to 8. mája 1971.
Koryta (prírodná rezervácia)

Koryta je prírodná rezervácia ev. č. 1963 neďaleko obce Bartošovice v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany je lužný les v riečnej terase Odry, významné jelšiny.
Rezervácia sa temer v plnom rozsahu prekrýva s EVL "Poodří" a s vtáčím územím s rovnakým názvom.
Basketbalová 1. liga mužov

Basketbalová 1. liga mužov je druhá najvyššia basketbalová súťaž mužov na Slovensku. Organizuje ju Slovenská basketbalová asociácia (SBA) a prebieha od sezóny 1993/94. Do roku 2003 niesla názov "II. liga". Víťaz súťaže postupuje do extraligy, príp. do báraže o ňu. Naopak posledné družstvo, príp. posledné družstvá zostupujú do 2. ligy.
Systém súťaže.
Súťaž sa skladá z dvoch častízákladnej a nadstavbovej. V základnej časti sú družstvá rozdelené do dvoch regionálnych skupínZápad a Východ, a odohrajú v nej dvojkolovo zápasy doma a vonku. Najlepšie 4 družstvá z každej skupiny postúpia do nadstavbovej skupiny o postup, v ktorej odohrajú dvojkolovo zápasy doma a vonku. Ostatné družstvá zo základných skupín vytvoria nadstavbovú skupinu o zotrvanie v 1. lige.
Kotvice (prírodná rezervácia)

Kotvice je prírodná rezervácia ev. č. 190 neďaleko obce Studénka v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany sú zachované biocenózy rovnomenného rybníka, typické pre celú juhozápadnú časť Jistebníckej rybničnej sústavy.
Big Bang 2

Big Bang 2 je tretí japonský štúdiový album juhokórejskej chlapčenskej skupiny Big Bang. Vyšiel 11. mája 2011 pod vydavateľstvom Universal Music Group. 3 jeho single – „Koe o Kikasete“, „Tell Me Goodbye“ a „Beautiful Hangover“ – boli vydané už skôr. V japonskom rebríčku Oricon sa prvé dva umiestnili v Top 5 a tretí v Top 10.
Single.
Ešte pred vydaním "Big Bang 2" vyšli 3 single. Prvým bol „Koe o Kikasete“ vydaný 4. novembra 2009. V týždennom rebríčku japonského Oriconu obsadil 4. miesto a v rebríčku sa mu podarilo udržať 16 týždňov. Nasledoval „Tell Me Goodbye“, ktorý bol vydaný 9. júna 2010. V Oricone sa umiestnil na 5. mieste a v rebríčku sa držal 15 týždňov. Tretí singel z 25. augusta 2010, „Beautiful Hangover“, obsadil v japonskom Oricone 7. miesto a celkovo sa v rebríčku udržal 8 týždňov. 18. apríla 2011 bol na oficiálnom YouTube kanáli YG Entertainment zverejnený videoklip k japonskej verzii piesne „Tonight“, ktorá bola 27. apríla vydaná ako digitálny singel. 5. singel, „Ms. Liar“, bol digitálne vydaný v rovnaký deň ako celý album.
Propagácia.
"Big Bang 2" bol súčasťou japonskej koncertnej šnúry "Love &amp; Hope". Pôvodne sa turné malo volať "Love &amp; Pain", ale názov sa kvôli zemetraseniu a cunami v Tóhoku zmenil. Časť výťažku šla na pomoc po katastrofe.
Pozície v rebríčkoch.
Certifikácia.
Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.
Praslen

Praslen môže byť:
Lipkavec syridlový

Lipkavec syridlový alebo staršie lipkavec pravý (lat. "Galium verum") je trváca rastlina z rodu lipkavec ("Galium") z čeľade marenovité.
Opis.
Rastlina je vysoká 30 - 100 cm, má pevný drevnatý plazivý podzemok, priame byle a v praslenách vyrastajúce čiarkovité listy. Celá rastlina je jemne chĺpkatá. Kvety sú drobné, jasnožlté a tvoria výraznú koncovú metlinu. Plodom je suchá dvojnažka, zložená z dvoch holých tvrdiek.
Čas kvitnutia a výskyt.
Kvitne od konca júna do polovice septembra. Patrí medzi európske kontinentálne druhy, je rozšírený v celej Európe okrem Laponska a severných oblastí Ruska. Na niektorých územiach mimo jeho prirodzeného výskytu je inváznou rastlinou. Na Slovensku sa vyskytuje na celom území od nížin až po podhorské oblasti, niekedy aj vo vyšších polohách ale iba na vápencových pôdach.
Využitie.
Kvety obsahujú trvalé žlté farbivo, silno voňajú medom a poskytujú dobrú pašu pre včely. Odvar z vňate sa v ľudovej liečbe používa proti chorobám žalúdka a čriev, má močopudné účinky a šťava pôsobí proti kožným vyrážkam. Obsahuje enzým chymozín, ktorého schopnosť zrážať mlieko v niektorých regiónoch predurčila túto rastlinu na použitie ako syridlo.
Renaissance Tower

Renaissance Tower (pred renováciou v rokoch 1986 – 1991 First International Building) je mrakodrap v Dallase, stojaci na ulici Elm Street. Má 56 poschodí a výšku , je tak druhý najvyšší v meste a 5. v Texase. Bol navrhnutý spoločnosťami Hellmuth, Obata + Kassabaum a HKS Inc. V roku 1974, keď bol dokončený, bol najvyšší mrakodrap v meste.
Tlačový brífing

Tlačový brífing alebo brífing (-kodifikovaný tvar, staršie briefing; z ) je druh tlačovej akcie, stručná informatívna schôdzka podávateľa informácie s vybranými (v téme zorientovanými) novinármi, ktorú zvolávateľ využíva predovšetkým na krátke, obsažné, zhrňujúce oznámenie resp. vyhlásenie. Brífingy zvolávajú najmä verejné inštitúcie (hlavne úrad vlády, úrad hlavy štátu, ministerstvá) a veľké spoločnosti.
Brífing vedie spravidla tlačový hovorca, príp. iná organizáciou poverená osoba a teda odpovede sú neosobné (hovorca tlmočí názory a stanoviská organizácie resp. jej predstaviteľov). Má kratší priebeh a menej formálny charakter ako tlačová konferencia (TK). Môže pripomínať krátku (stručnú) TK, niekedy aj bez možnosti klásť otázky, avšak od TK sa líši tým, že sa naň pozýva vybraný okruh novinárov (TK je určená celému spektru masmédií, teda všetkým novinárom) a zatiaľ čo TK sa obvykle využíva na publicitu dôležitého faktu alebo pri príležitosti významnej udalosti, na brífingu ide hlavne o "„sprostredkovanie holých faktov menšej skupine vybraných novinárov pred alebo po udalosti/akcii (napr. po rokovaní vlády, parlamentu či politickej strany), aby z nich čerpali tipy a námety.“"
Cieľom brífingu je spravidla "„ponúknuť žurnalistickej obci doplnkové, objasňujúce informácie a fakty, ktoré nie sú určené pre verejnosť (,off the record’), ale ktoré novinári vo svojej práci potrebujú“" a predstaviť faktografiu o svojej činnosti. Tlačový hovorca môže tiež napr. uviesť objasnenie k prípadom, kedy predstaviteľ organizácie alebo vystupujúci na TK tvrdil, že jeho výroky boli masmédiami „vytrhnuté z kontextu“ resp. dezinterpretretované. Novinárom brífingy umožňujú získať lepší prehľad o fungovaní danej organizácie, získať kontext k určitej téme a dopytovať sa na špecifickejšie informácie. Docentka agentúrnej žurnalistiky Svetlana Hlavčáková konštatuje, že "„vhodnou formou brífingov sú pracovné raňajky alebo obedy, na ktoré sa zvyknú pozývať iba vybraní novinári "[...]" od ktorých sa očakáva kompletné a korektné spracovanie informácie.“" Obvyklým pravidlom brífingu je, že sa nepoužívajú priame citácie vyjadrení. Zákulisné (backgroundové) informácie – v súlade s novinárskou etikou – možno "„v odôvodnenom prípade zverejniť (ak ide napríklad o ohrozenie verejnosti), ale nemožno sa odvolávať ani na zdroj, ktorý ich poskytol, ani na jeho funkciu.“"
Niektoré definície brífing stotožňujú s krátkou (stručnou) tlačovou besedou (TB), čo zrejme vyplýva z faktu, že TB býva v niektorých definíciách pokladaná za synonymum TK, avšak tlačová beseda má odlišný cieľ aj formu ako TK (bližšie pozri tlačová beseda).
Brífingy sa konajú pravidelne alebo nepravidelne. Príkladom pravidelného brífingu je brífing Ministerstva zahraničných vecí Spojeného kráľovstva pre zahraničných novinárov zvolávaný každý deň o 12:30, ktorý trvá 2030 minút, na ktorom hovorca informuje o plánoch pracovného dňa ministrov a pod.
Zbraslavská kronika

Zbraslavská kronika je latinsky písaná kronika ("Chronicon aulae regiae"), ktorá vznikala v rozmedzí rokov 1305 1339 v cisterciánskom Zbraslavskom kláštore. Autormi tohto monumentálneho diela sú opáti Ota Durynský a Petr Žitavský.
Obsah kroniky.
V prvej časti kroniky, ktorá bola písaná pravdepodobne v rokoch 1305-1314 opátom Otom, je výrazná tendencia k oslave Václava II., zakladateľa Zbraslavského kláštora. Za deväť rokov Ota napísal 51 kapitol, venujúce sa osobe kráľovského mecenáša tak, aby Václav získal u prípadného čitateľa čo najviac sympatií. Ota sa snažil vystihnúť duševný život a ťažkú ​​dobu detstva, dospievania a samotnej vlády Václava spôsobom u stredovekých spisovateľov vzácnym. Otovu prácu ukončila smrť v marci 1314 a tak nestihol popísať ani Václavovu korunováciu.
V začatej kronike potom pokračoval budúci opát Peter Žitavský, ktorý sa v druhej časti kroniky pokúsil o zlúčenie glorifikácie predposledného Přemyslovca s oslavou novej Luxemburgovskej dynastie, panujúcej na českom tróne. Preto uvádza pri opise smrti Václava II. aj cisárovnej Markéty zázraky, ktoré mali zvýšiť prestíž oboch osobností. Vo svojom rozprávaní sa na rozdiel od Ota nesústredil len na zbraslavské a české udalosti, ale aj na udalosti a záležitosti iných kráľovstiev a zaujímavé príhody vôbec.
Zbraslavská kronika sa tak stala najdôležitejším prameňom pre české dejiny prvej polovice 14. storočia. Obsahuje okrem prozaického textu veľké množstvo veršov, z veľkej časti leoninských hexametrov. Bola mnohými opisovaná, celé dlhé úseky zo Zbraslavskej kroniky sa nachádzajú aj v Kronike Františka Pražského, v diele Beneš Krabice z Weitmile a čiastočne aj v kronike Pulkavovej.
Časti kroniky.
Kniha druhá.
Sú tu spísané udalosti od roku 1317 takmer až do Karolovho návratu do Čiech, teda cca do konca leta 1333. Záznamy sú vykonané letopiseckým spôsobom (zvyčajne sa na jar zapísali udalosti roka minulého) a druhá kniha kroniky teda nemá jednotlivé kapitoly a udalosti sú za sebou mechanicky zoradené bez vzájomnej súvislosti.
Kniha tretia.
Začína veľmi nadšeným opísaním návratu mladého princa Karola a končí rokom 1337 vyhotoveným na jar 1338. Ďalej sa už Peter Žitavský nedostal.
Curuba

Curuba je exotické ovocie z mučenky Passiflora tarminiana, ktoré sa vyskytuje v tropickej Južnej Amerike, konkrétne v Andách. Ide o malé aromatické ovocie, ktoré má tenkú šupku a ružovo-oranžovú rôsolovitú dreň s veľkým počtom drobných jadier, ktoré sa dajú konzumovať. Má jemne kyslastú chuť. Dnes sa už vďaka cestovaniu rozšírila aj do Európy, kde jej vyhovuje skôr prostredie skleníkov.
Nutričné hodnoty.
Obsahuje vitamíny A, C, B1, B2 a B3.
Angelo Scola

Angelo kardinál Scola (* 7. november 1941, Malgrate v Lombardii) je taliansky rímskokatolícky teológ, biskup a kardinál, významná osobnosť hnutia Comunione e Liberazione, emeritný benátsky patriarcha a milánsky arcibiskup.
Stručný životopis.
Pri štúdiu filozofie na Katolíckej univerzite Božského Srdca v Miláne sa spriatelil s donom Luigi Giussanim. Na tejto univerzite získal doktorát z filozofie, až potom sa rozhodol k vstupu do seminára Milánskej arcidiecézy. Vzhľadom k tomu, že bol súčasťou hnutia Comunione e Liberazione, rektor seminára neodporučil jeho vysvätenie za kňaza, a preto bol 18. júla 1970 vysvätený v diecéze Teramo. Po svojom kňazskom svätení spolupracoval s významnými katolíckymi teológmi, napr. s Henrim de Lubac alebo Hansom Ursom von Balthasar, najmä pri založení medzinárodnej teologickej revue Communio.
Teológiu začal vyučovať na švajčiarskej Univerzite vo Freiburgu. Potom bol od roku 1982 profesorom na Teologickej fakulte Pápežskej lateránskej univerzity v Ríme. V rokoch 1986 – 1991 bol konzultorom Kongregácie pre náuku viery, ktorú vtedy viedol kardinál Joseph Ratzinger, neskorší pápež Benedikt XVI.
20. júla 1991 bol vymenovaný za sídelného biskupa v Grossete, za biskupa ho 21. septembra 1991 vysvätil kardinál Bernardin Gantin v rímskej Bazilike Panny Márie Snežnej. Z úradu diecézneho biskupa odstúpil v roku 1995, keď sa stal rektorom Lateránskej univerzity, ktorým bol do roku 2002. 5. januára 2002 bol uvedený do úradu benátskeho patriarchu, v ktorom zotrval až do roku 2011. V konzistóriu 21. októbra 2003 ho pápež Ján Pavol II. vymenoval za kardinála s titulárnym kostolom Santi XII Apostoli.
Pápež Benedikt XVI. vymenoval kardinála Scolu 28. júna 2011 za arcibiskupa Milánskej arcidiecézy, ktorá je počtom veriacich najväčšia v Taliansku. Krátko pred konkláve v roku 2013, na ktorom sa volil nástupca Benedikta XVI., bol Scola medzi tými cirkevnými hodnostármi, ktorých komentátori najčastejšie uvádzali ako možného budúceho pápeža.
7. júla 2017 pápež František prijal jeho rezignáciu z dôvodu zavŕšenia veku 75 rokov.
Dielo.
V jeho bibliografii nájdeme viac ako 120 odborných článkov.
Startup

Startup (iné názvy: start up, start-up) je pojem označujúci novo vznikajúci projekt či začínajúcu firmu často ešte vo fáze tvorby podnikateľského zámeru.
Prvýkrát sa tento termín stal populárnym v čase internetovej horúčky (1996-2001), kedy vzniklo mnoho spoločností tohto typu v zámorí s .com predovšetkým na internete v Silicon Valley. Svoju renesanciu zažíva opäť v súčasnosti, kedy sa týmto pojmom dá označiť akýkoľvek začínajúci projekt.
Start-upový projekt sa môže objaviť v akomkoľvek odbore, najčastejšie sú to však technologické či internetové firmy. Medzi ich vlastnosti patria:
Jednou z metód financovania projektov je použitie fondov rizikového kapitálu alebo pomoc tzv. business angels. Okamih, kedy spoločnosť prestáva byť startup, býva považovaný zisk, fúzie či akvizície.
Ako startup začínali napríklad firmy Facebook alebo Google.
Na podporu startupov v posledných rokoch vznikajú startup inkubátory (napríklad Jihomoravské inkubační centrum), ktoré startupom poskytujú počiatočný kapitál, pomoc mentorov a zvyčajne priestory na fungovanie. Do módy sa na Slovensku dostávajú tiež startup víkendy, kde sa za 48 hodín snažia tímy vyvinúť funkčný online produkt.
Télemachos z Farsalu

Télemachos ("Télemachos") bol víťaz v zápasení na olympijských hrách v roku 484 pred Kr.
Télemachos, syn Aknonia z tesálskeho Farsalu, zvíťazil v zápasení (palé) na 74. olympijských hrách v roku 484 pred Kr. Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.
Na olympijských hrách, keď súťažil Télemachos, Diognétos z Kréty zabil svojho súpera Hérakla počas zápasu v boxe. Hellanodikovia ho zato vyhnali z Olympie, hoci bol olympijským víťazom z predchádzajúcich hier.
Donecká ľudová republika

Donecká ľudová republika, skrátene DĽR, alebo zriedkavo Donecká národná republika (, ) je samozvaná republika na území Doneckej oblasti na východe Ukrajiny. Uznaná je štyrmi členskými štátmi Organizácie Spojených národov, a to Ruskom , KĽDR, Sýriou a Nikaraguou a taktiež je uznaná dvoma ďalšími medzinárodne neuznanými krajinami – susediacou Luhanskou ľudovou republikou a Južným Osetskom. Ukrajina označuje Doneckú ľudovú republiku za teroristov a od vyhlásenia nezávislosti sa snaží dostať územie DĽR späť pod kontrolu centrálnej vlády v Kyjeve.
Donecká ľudová republika vyhlásila svoju nezávislosť 7. apríla 2014, keď boli proruskými separatistami obsadené vládne úrady v Donecku. 11. mája 2014 bolo v Doneckej oblasti vyhlásené referendum, či obyvatelia súhlasia s vyhlásením Doneckej ľudovej republiky a oddelením sa od Ukrajiny. V máji 2014 DĽR podpísala s Luhanskou ľudovou republikou dohodu o vytvorení konfederácie, tzv. Novoruska. Nové Rusko je historický názov používaný pre oblasť južnej a východnej Ukrajiny v 18. storočí, po jeho dobytí Ruskou ríšou. 
Po ruskej invázii na Ukrajinu v roku 2022 sa ruským silám a proruským separatistom do leta 2022 podarilo postupne vytláčať ukrajinské sily z oblasti. V septembri 2022 ukrajinské sily začali ofenzívu v Charkovskej oblasti a spôsobili významné straty ruským silám. Ruská okupačná správa z obáv pred ďalším nepredvídateľným vývojom narýchlo zorganizovala v okupovaných oblastiach vrátane Doneckej a Luhanskej ľudovej republiky referendá o pripojení k Rusku, ktoré začali 23. septembra 2022. Zmanipulované referendá skončili podľa proruskej správy oblastí, tak že prevažná väčšina obyvateľov hlasovala za odtrhnutie od Ukrajiny a za pripojenie k Rusku. Napriek nelegitímnosti referend ruský prezident Vladimir Putin rozhodol 29. septembra 2022 o anexii štyroch ukrajinských oblastí vrátane Doneckej ľudovej republiky.
Martin Kaprálik

Martin Kaprálik (* 11. apríl 1976, Bratislava) je slovenský divadelný a televízny herec a dabér.
Životopis.
Herectvo vyštudoval na konzervatóriu v rodnej Bratislave. Už počas školy sa venoval herectvu. V dnešnej dobe pôsobí najmä v divadle a veľmi často taktiež dabuje. V televízii sa objavuje pomenej. Pôsobil v Divadle Andreja Bagara v Nitre, v Divadle Nová scéna, v Mestskom divadle P. O. Hviezdoslava a v Divadle Malá scéna STU.
Rodina.
Martin Kaprálik pochádza z hereckej rodiny. Jeho starý otec bol Elo Romančík. Jeho otcom bol Dušan Kaprálik. Má troch súrodencov sestru Zuzanu, brata Ondreja a sestru Danku. Ivan Romančík je jeho strýko.
Dabing.
Herci, ktorých Martin Kaprálik často dabuje (v zátvorke sú uvedené príklady filmy, v ktorých daného herca nadaboval): 
Okrem týchto hercov nadaboval postavy Modlivka v sérii Kung Fu Panda, Dr. Sheldon Hawkes (Hill Harper) v seriáli , Dr. Lawrence Kutner (Kal Pen) v seriáli Dr. House a mnohých ďalších.
Luhanská ľudová republika

Luhanská ľudová republika, skratka LĽR, zriedka Luhanská národná republika, skratka LNR (, ) je samozvaná republika na východe Ukrajiny. Uznaná je iba jedným členským štátom Organizácie Spojených národov, a to Ruskom a taktiež je uznaná dvoma ďalšími medzinárodne neuznanými krajinami – susediacou Doneckou ľudovou republikou a Južným Osetskom. Ukrajina označuje Luhanskú ľudovú republiku za teroristov a vedie proti nim protiteroristickú operáciu. V máji 2014 Luhanská ľudová republika podpísala s Doneckou ľudovou republikou dohodu o vytvorení konfederácii tzv. Nové Rusko. Nové Rusko je historický názov používaný pre oblasť južnej a východnej Ukrajiny v 18. storočí, po jeho dobytí Ruskou ríšou. Luhanská ľudová republika vyhlásila svoju nezávislosť 27. apríla 2014 po proruských protestoch v meste Luhansk. 11. mája 2014 bolo v Luhanskej oblasti vyhlásené referendum o tom, či obyvatelia súhlasia s vyhlásením Luhanskej ľudovej republiky a oddelením sa od Ukrajiny.
Po ruskej invázii na Ukrajinu v roku 2022 sa ruským silám do leta 2022 podarilo obsadiť takmer celé územie pôvodnej Luhanskej oblasti. V septembri 2022 ukrajinské sily začali ofenzívu v Charkovskej oblasti, pričom úspešne vytlačili ruské sily aj z časti Luhanskej oblasti. Proruské sily preto po dohode s Kremľom narýchlo zorganizovali 23. septembra 2022 v okupovaných oblastiach referendá o pripojení k Rusku. Zmanipulované referendá skončili podľa proruskej správy oblastí, tak že prevažná väčšina obyvateľov hlasovala za odtrhnutie od Ukrajiny a za pripojenie k Rusku. Napriek nelegitímnosti referend ruský prezident Vladimir Putin rozhodol 29. septembra 2022 o anexii štyroch ukrajinských oblastí vrátane Luhanskej ľudovej republiky.
Liquid Child

Liquid Child bol nemecký trance hudobný projekt, založený dvoma producentmi Tobiasom Menguserom a Jürgenom Herbarthom. 
Ich najväčším úspechom bola skladba „Diving Faces“ z roku 1998 ktorá sa umiestnila na 25. mieste v rebríčku v Spojenom kráľovstve. Okrem toho vydali ďalšie skladby ako napríklad „Return to Atlantis“ alebo „Magic Crystals“. V roku 2000 vydali kompiláciu pod názvom "Non-Stop" a po sedem ročnej prestávke ich prvý debutový album "25th Floor" ktorý bol už len v digitálnej verzii zakúpenia cez internet.
Philippe Leclerc de Hauteclocque

Philippe François Marie de Hauteclocque (* 22. november 1902, Belloy-Saint-Léonard, Francúzsko† 28. november 1947, Bechar, Alžírsko), vo francúzskom odboji za 2. svetovej vojny známy ako Jacques-Philippe Leclerc, bol francúzsky vojak, generál francúzskej armády počas druhej svetovej vojny. Po smrti bol vyhlásený za maršala Francúzska.
Životopis.
Vyštudoval École spéciale militaire v Saint-Cyr. Absolvoval roku 1924. Vstúpil do armády a po porážke Francúzska roku 1940 sa pridal k hnutiu odporu a bojoval pod velením generála de Gaule. Prijal krycie meno Leclerc, aby jeho manželka a deti neboli ohrozené, ak by sa jeho meno objavilo v novinách. Bol poslaný do Afriky, kde bojoval proti spojencom Vichystického režimu. Po jeho velením francúzskej jednotky dobyli Kufru, kde zložil so svojimi mužmi prísahu známu ako "Serment de Koufra", v ktorej sľúbil bojovať až do vyvesenia vlajky nad štrasburgskú katedrálu. Po vylodení v Normandii 1. augusta 1944 sa jeho jednotka, známa ako "L Force", začlenila do "2e Division Blindée" a zúčastnila sa bojov v Európe. Leclerc patril k osloboditeľom Paríža, keď jeho 2. obrnená divízia bola súčasťou oslobodzujúcej tretej Pattonovej armády. 
Po skončení bojov v Európe bol odvelený na Ďaleký východ, kde sa zapojil do bojov proti Japonsku. Reprezentoval Francúzsko pri podpise kapitulácie Japonska. Potom sa neúspešne pokúšal rokovaním zabrániť konfliktu v Indočíne, kde vietnamskí nacionalisti pod vedením Ho Či Mina vyhlásili nezávislosť. V neobyčajne ťažkej pozícii takmer dosiahol dohodu. Jeho nadriadený dosadený generálom de Gaule ho skritizoval, že "velitelia francúzskych vojsk sa miesto boja pokúšajú vyjednávať". Leclerc bol odvolaný a jeho nástupca Jean-Étienne Valluy sa pokúsil bývalú francúzsku kolóniu obnoviť aj za cenu veľkých obetí na oboch stranách. Leclerc odišiel do Paríža, kde varoval, že problém v Indočíne nie je sporom s komunizmom, ale s vietnamským nacionalizmom, nebol však vypočutý. 
Zahynul pri leteckej havárii v Alžírsku.
Claude François

Claude François (* 1. február 1939, Al-Ismáílíja, Egypt† 11. marec 1978, Paríž, Francúzsko) bol francúzsky spevák, hudobný skladateľ a tanečník. Jeho najslávnejším dielom je pieseň „Comme d'habitude“, z roku 1967, ktorú neskôr preslávil v anglickej coververzii Frank Sinatra pod názvom My Way.
Životopis.
Narodil sa v egyptskom meste Al-Ismáílíja talianskej matke a francúzskemu otcovi. Počas Suezskej krízy v roku 1956 sa rodina presťahovala do Monaka.
Spevácky začínal ako hotelový spevák na francúzskej riviére, jeho kariéra však odštartovala najmä po presťahovaní do Paríža. Tu uvádzal do francúzskeho kultúrneho okruhu rad vplyvov anglosaskej hudby (twist, rock), čo mu v 60. rokoch prinieslo mimoriadnu popularitu najmä medzi mládežou, ktorej sa páčil aj jeho dynamický pohyb po javisku. Niekedy bol nazývaný tiež francúzskym Elvisom Presleym. Preslávil sa predovšetkým coververziami amerických hitov.
V 70. rokoch plynulo prešiel od rokenrolu k nastupujúcemu disko štýlu. V tejto ére si získal takisto kredit usporadúvaním charitatívnych koncertov. V roku 1975 tesne unikol smrti pri bombovom útoku teroristickej organizácie IRA v Londýne, rok potom čelil pokusu o vraždu, keď na neho vystrelil neznámy muž pri vystupovaní z auta. Aj tentoraz však vyviazol. Napriek tomu onedlho, v roku 1978, zomrel za zvláštnych okolností: pri kúpeli vo vani sa pokúšal opraviť pokazené svietidlo na stene a zabil ho elektrický prúd.
Smrť populárneho umelca v 39 rokoch Francúzsko silno zasiahla a vzbudila vlnu záujmu o jeho dielo. Aj preto v roku 2005 skončil v ankete Najväčší Francúz na 36. mieste.
Susan Brownell Anthonyová

Susan Brownell Anthonyová (* 15. február 1820, Adams, Massachusetts, USA† 13. marec 1906, Rochester, New York, USA) bola americká aktivistka, kľúčová postava hnutia za práva žien v 19. storočí v USA. Bola spoluzakladateľkou "Women's Temperance Movement" a jeho časopisu "The Revolution". Hrala tiež významnú úlohu v boji proti otroctvu.
Královec (prírodná rezervácia)

Královec je prírodná rezervácia ev. č. 2094 neďaleko obce Spálov v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je ekosystém mokraďových spoločenstiev lúčnych porastov s remízami prameniskových jelšín na podmáčanom podklade kulmských hornín s výskytom osobitne chránených druhov rastlín a živočíchov.
Radhošť (národná prírodná rezervácia)

Radhošť je národná prírodná rezervácia ev. č. 354 neďaleko obce Trojanovice v okrese Nový Jičín. Oblasť spravuje AOPK ČR Správa CHKO Beskydy.
Ochrana.
Predmetom ochrany sú vrcholové porasty na severných svahoch Radhošťa a významné rastlinné druhy.
Rezervácia sa v celom rozsahu prekrýva s EVL "Beskydy" a s vtáčím územím s rovnakým názvom.
Šipka (národná prírodná pamiatka)

Šipka je národná prírodná pamiatka ev. č. 435 neďaleko obce Štramberk v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany je najstaršie doteraz objavené osídlenie človeka na území Česka a súčasne nálezisko vzácnej reliktnej kveteny.
Rezervácia sa v celom rozsahu prekrýva s EVL "Štramberk".
Majstrovstvá sveta v curlingu žien 2015

Majstrovstvá sveta v curlingu žien 2015 boli v poradí 37. Majstrovstvá sveta v curlingu žien, ktoré organizuje Svetová curlingová federácia (WCF). Konali sa v Sapporu, v Japonsku od 14.22. marca 2015, za účasti 12 tímov. Titul obhájilo a stalo sa tak piatykrát majstrom sveta.
Japonsko organizovalo ženský šampionát druhýkrát, predtým hostilo turnaj v roku 2007, v Aomori. Dejiskom všetkých zápasov bola aréna Sapporo Tsukisamu Gymnasium s kapacitou 2 300 miest. 
Kvalifikácia.
Pozn: V zátvorke je uvedené umiestnenie v medzinárodnom rebríčku WCF v decembri 2014.
Výsledky.
Základná skupina.
Tie break.
Noříčí (prírodná rezervácia)

Noříčí je prírodná rezervácia ev. č. 275 rozkladajúca sa vo vrcholovej časti Nořičej hory, juhovýchodne od obce Trojanovice v okrese Nový Jičín. Oblasť spravuje AOPK ČR Správa CHKO Beskydy.
Ochrana.
Predmetom ochrany je lesný porast s prirodzenou drevinnou skladbou typickou pre západokarpatskú oblasť s bohatým zastúpením lesných typov a lesné spoločenstvá s ohrozenými rastlinnými a živočíšnymi druhmi pred činnosťami, ktoré majú negatívny vplyv na prírodné procesy.
Rezervácia sa v plnom rozsahu prekrýva s EVL "Beskydy" a s vtáčím územím s rovnakým názvom.
Life Along the Borderline

Life Along the Borderline s podtitulom A Tribute to Nico je hudobný festival venovaný speváčke Nico. Organizuje ho John Cale, ktorý so speváčkou spolupracoval. Jeho prvý ročník sa konal 11. októbra 2008 pri príležitosti speváčkiných nedožitých sedemdesiatych narodenín. Konal sa v Royal Festival Hall v Londýne a vystúpili tu James Dean Bradfield, Mark Lanegan, Manic Street Preachers, Mark Linkous, The Fiery Furnaces, Guillemots, Nick Franglen, Peter Murphy, Liz Green a Lisa Gerrard.
Akcia sa opakovala 10. mája 2009 v Teatro Communale v talianskom meste Ferrara. Tu zahrali Mercury Rev, Mark Lanegan, Lisa Gerrard, Peter Murphy, Soap&amp;Skin a Mark Linkous. V roku 2010 koncert prebehol hneď dvakrát; prvýkrát 27. marca v poľskom Vroclave a druhýkrát 11. apríla v Ríme.
Ďalší ročník sa konal v januári 2013 v Brooklyn Academy of Music v New Yorku. Vystúpili tu mimojiné Nick Franglen, Kim Gordon, Mark Lanegan, The Magnetic Fields, Meshell Ndegeocello, Peaches, Joan as Police Woman a Sharon Van Etten.
The Rembrandts

The Rembrandts je americká pop rocková dvojica, ktorú v roku 1989 založili Danny Wilde a Phil Solem. Pred založením formácie The Rembrandts, boli v roku 1981 obaja členmi skupiny Great Buildings. Dvojica The Rembrandts je známa skladbou „I’ll Be There for You“, ktorá bola použitá ako úvodná skladba v televíznom sitkome "Priatelia", ktorý mal premiéru v roku 1994 alebo tiež úspešnou skladbou „Just the Way It Is, Baby“.
Novorusko (konfederácia)

Novorusko alebo Nové Rusko (, ) je konfederácia samozvaných republík Donecká ľudová republika a Luhanská ľudová republika. Obidve republiky Ukrajina prehlásila za teroristické organizácie a vedie proti nim protiteroristickú operáciu. Po vypuknutí otvorenej vojny medzi Ruskom a Ukrajinou vo februári 2022 tu došlo k novej fáze ťažkých bojov.
Konfederácia sa nachádza na území východnej Ukrajiny na hraniciach s Ruskom. Novorusko bolo vytvorené 24. mája 2014, keď bola dohoda o jeho vytvorení podpísaná Doneckou ľudovou republikou a Luhanskou ľudovou republikou. Pôvodný názov Novoruska bol Zväz ľudových republík, ale tento názov bol po dohode oboch republík 15. júna 2014 zmenený na Novorusko. Od začiatku existencie Doneckej a Luhanskej republiky tieto entity získavali výraznú podporu z Ruska. Rusko začalo miestnemu obyvateľstvu poskytovať svoje pasy. Na ich území boli nasadené aj ruské vojenské jednotky.
Armáda.
Spojené ozbrojené sily Novoruska (rus. Объединённые Вооруженные Силы Новороссии) sa skladajú z dobrovoľníkov a milície, deliace sa väčšinou na prápor a brigády.
Rákosina

Rákosina je prírodná rezervácia ev. č. 2198 neďaleko obce Jistebník v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany je územie, ktoré tvorí terestrické tŕstie, na ktoré nadväzujú mokrade, lúky a lesný porast. Plytké tône zarastajúce plávajúcimi vodnými rastlinami obklopujú spoločenstvá vysokých močaristých bylín. Zoologicky významná lokalita bezstavovcov, obojživelníkov a pod.
Rezervácia sa v plnom rozsahu prekrýva s EVL "Poodří" a s vtáčím územím s rovnakým názvom.
Rybníky v Trnávce

Rybníky v Trnávce je prírodná rezervácia ev. č. 2172 na južnom okraji obce Trnávka v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú vodné a mokraďové ekosystémy rybníkov, významná lokalita výskytu osobitne chránených druhov živočíchov a rastlín.
Suchá Dora

Suchá Dora je prírodná rezervácia ev. č. 426 neďaleko obce Jakubčovice nad Odrou v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zostávajúci prirodzený porast typický pre Oderské vrchy so skalnými odkryvmi a výskytom osobitne chránených druhov živočíchov.
I’m from Barcelona

I’m from Barcelona je švédska popová skupina, pochádzajúca z mesta Jönköping. Je známa tým, že má 28 členov a vytvára eklektické zvukové spojenia hudobných nástrojov ako klarinety, saxofóny, flauty, trúbky, bendžá, akordeóny, kazoo, gitary, bicích a klávesov, a mnoho ďalších. Kým väčšina členov poskytuje na štúdiových nahrávkach a koncertných vystúpeniach sprievodný spev, zakladateľ Emanuel Lundgren je jej textárom a hlavným spevákom.
V roku 2006 vydala skupina EP "Don’t Give Up on Your Dreams, Buddy!" a tiež štúdiový album "Let Me Introduce My Friends" - obidva boli poitívne hodnotené hudobnými kritikmi. V októbri 2008 vydala skupina svoj druhý štúdiový album "Who Killed Harry Houdini?".
Šúdži Nakamura

Šúdži Nakamura (, * 22. máj 1954, Seto, Japonsko) je japonsko-americký profesor Kalifornskej univerzity v Santa Barbare (UCSB od roku 1999). Je nositeľom Nobelovej ceny za fyziku za rok 2014.
V roku 1977 absolvoval Tokušimskú univerzitu, kde v roku 1994 získal doktorát. Od 70. rokov do roku 1999 pracoval vo firme Nichia Corporation (). Je považovaný za objaviteľa prvej modrej elektroluminiscenčnej diódy známej ako LED dióda. Je držiteľom asi stovky patentov. V roku 2014 získal spolu s Isamu Akasakim a Hiroši Amanom Nobelovu cenu za fyziku za vývoj modrých svetelných diód umožňujúcich vytvorenie nového, ekologického svetelného zdroja.
Svinec (prírodná rezervácia)

Svinec je prírodná rezervácia ev.č.1736, ktorá sa nachádza neďaleko dediny Kojetín v okrese Nový Jičín. Oblasť spravuje Agentúra ochrany prírody a krajiny ČR.
Svinec je tiež vrch, ktorý je so svojou nadmorskou výškou 547 m, najvyšším bodom rezervácie.
História.
Podľa povesti neďaleko kedysi pásol ovce sirota Jakub, chlapec neposlušný a spurný. Keď mu sestra priniesla obed, volal na ňu: "Než by som toto mizerné jedlo jedol, nech radšej skameniem a nech ma sviňe zožerú!" Vtom z lesa vybehli dve svine, chlapca ubili a zožrali. Chlieb, ktorý mu sestra doniesla, sa premenil na kameň a z džbánku od mlieka vytryskla voda. Kopcu nad studničkou sa od tej doby hovorí Svinec.
Ochrana.
Floristicky bohaté kvetnaté lúky, pastviny a lesné ekosystémy s výskytom kriticky ohrozených a ohrozených druhov rastlín a živočíchov.
Geografia.
Vrchol Svinec spadá do Štramberskej vrchoviny, ktorá je súčasťou Západných Karpát. 
Rastlinstvo.
Územie je cenné najmä kvôli rastlinným společenstvám druhovo bohatých lúk a pasienkov. Rastie tu niekoľko druhov vstavačovitých (vstavač bledý, vstavač mužský), ďalej horec krížatý, pahorec brvitý, nevädzník hlaváčovitý, veronika hrdobarkovitá, leopoldia chochlatá, prvosienka jarná a ďalšie druhy. V lese na severnom svahu potom rastie napríklad cesnak medvedí, veterník žltuškovitý alebo bažanka trváca.
Majstrovstvá sveta v curlingu mužov 2015

Majstrovstvá sveta v curlingu mužov 2015 boli v poradí 60. Majstrovstvá sveta v curlingu mužov, ktoré organizuje Svetová curlingová federácia (WCF). Konali sa v Halifaxe, v provincii Nové Škótsko, v Kanade od 28. marca5. apríla 2015, za účasti 12 tímov. Siedmykrát zvíťazilo , ktoré vo finále vyhralo nad .
Kanada organizovala mužský šampionát 22-krát, naposledy hostila turnaj v roku 2013, vo Victorii. Dejiskom všetkých zápasov bola aréna Halifax Metro Centre s kapacitou 10 000 miest. 
Kvalifikácia.
Pozn: V zátvorke je uvedené umiestnenie v medzinárodnom rebríčku WCF v decembri 2014.
Výsledky.
Základná skupina.
Tie-break.